arnastofnun/IGC-2024 huggingface dataset:
Skátafélagið Árbúar

Skátafélagið Árbúar (stofnað 1977) er skátafélag í Árbæ, Reykjavík. Félagið býður upp á skátastarf fyrir 7-25 ára börn og ungmenni. Félagið er aðili að Bandalagi íslenskra skáta og Skátasambandi Reykjavíkur.

Saga.

Saga Skátafélagsins Árbúa hefst árið 1974 þegar skátar gengu í hús til að safna undirsskriftum til stuðnings stofnunar nýs skátafélags í Árbæjarhverfi. Undir þetta rituðu 60 manns. Undirbúningur að stofnun félagsins hófst svo haustið 1976 þegar boðað var til fundar í "Framfarafélagshúsinu" 23. október. Skátafélagið var í húsnæðishraki fyrstu árin og fundaði ýmist í kofa í skólagarði fyrir neðan Árbæjarsafn, heima hjá skátum eða í andyri kirkjunnar. Félagið fékk svo aðstöðu í félagsmiðstöðinni Árseli árið 1981 og flutti árið 2003 í eigin húsnæði að Hraunbæ 123. Félagið hóf starf haustið 1976 en var svo formlega stofnað á skátadaginn 22. febrúar, 1977.

Skátasveitir.

Í Skátafélaginu Árbúum starfa fjórar skátasveitir:
Reggio Calabria

Reggio di Calabria einnig þekkt sem Reggio Calabria og Reggio er borg á suður-Ítalíu og stærsta borgin á Kalabríuskaga. Íbúar eru rúmlega 200.000 (2015) en um 560.000 búa á stórborgarsvæðinu.

Borgin á sér langa sögu og var mikilvæg grísk borg á 5 og 6. öld fyrir Krist. Árið 1908 varð jarðskjálfti þar sem eyðilagði megnið af borginni og fórust tugþúsundir.

Mikil söguleg og menningarleg tengsl eru við borgina Messina á Sikiley en Messínasund liggur á milli þeirra. Einnig er þar rígur í "Derby dello Stretto" þar sem knattspyrnuliðið Reggina og A.C.R. Messina mætast.

Aspromonte er fjall nálægt Reggio Calabria.
Skátafélagið Landvættir

Skátafélagið Landvættir hefur verið staðsett á Dalvík og er með óvirka aðild að BÍS
Skátafélagið Örninn

Skátafélagið Örninn er starfrækt í Grundarfirði og er hluti af kirkjunni þar.
Campanula olympica

Campanula olympica er tegund af klukkuætt (Campanulaceae), ættuð frá Íran og Írak.
Campanula mirabilis

Campanula mirabilis er tegund af klukkuætt (Campanulaceae), ættuð frá Kákasus.
Toni Kroos

Toni Kroos (fæddur 4. janúar 1990 í Greifswald sem þá var hluti af Austur-Þýskalandi) er þýskur knattspyrnumaður sem spilar fyrir spænska stórveldið Real Madrid og þýska landsliðinu. Hann er gríðarlega sigursæll leikmaður, og hefur meðal annars unnið HM með landsliði, og Meistaradeild Evrópu með Bayern München og Real Madrid.

Titlar.

Real Madrid.

Þýskaland
Kosningar í Bandaríkjunum 2020

Kosningar í Bandaríkjunum fóru fram þann 3. nóvember árið 2020.
Sýslur í Vestur-Virginíu

Sýslur í Vestur-Virginíu eru 55 talsins.
Menntamálastofnun

Menntamálastofnun er íslensk stjórnsýslustofnun sem sett var á laggirnar 2015. Hún sinnir þeim verkefnum sem tvær fyrri stofnanir sáu áður um, Námsgagnastofnun og Námsmatsstofnun, auk nokkurra annarra verkefna sem heyrðu beint undir Mennta- og menningarmálaráðuneytið. Stofnunin sér grunnskólum fyrir námsgögnum, sér um samræmd próf og aðgangspróf til Háskóla Íslands, og er með eftirlit um skólakerfið. Hún viðurkennir einkaskóla og gefur út leyfisbréf til kennara.

Stofnunin heyrir undir Mennta- og menningarmálaráðuneytið. Fjárlög til stofnunarinnar 2016 voru tæpar 800 milljónir króna.

Við stofnun Menntamálastofnunar voru Námsgagnastofnun og Námsmatsstofnun lagðar niður. Menntamálastofnunar tók svo við eigum, réttindum og skyldum þeirra.

Saga.

Námsgagnastofnun.

Námsgagnastofnun varð til 1980 við sameiningu Ríkisútgáfu námsbóka og Fræðslumyndasafns ríkisins og sá um að gefa út kennsluefni fyrir grunnskóla endugjaldslaust.

Árið 1990 voru um 250 bókatitlar gefnir út á ári, þar af 100 nýir.

Árið 2006 var 800.000 eintökum dreift til skóla, sem gerði stofnunina að einu stærsta útgáfufyrirtæki landsins.

Stofnunin gerði allt sitt efni sjálf til 1999 þegar hún byrjaði að bjóða sum verk út.

Námsmatsstofnun.

Námsmatsstofnun sá um prófagerð, samræmd próf og námsmat. Stofnunin hét upphaflega Rannsóknastofnun uppeldis- og menntamála og var sett á laggirnar 1993 en nafninu var breytt árið 2000.
Campanula komarovii

Campanula komarovii er tegund af klukkuætt (Campanulaceae), ættuð frá Kákasus.
Útbrotataugaveiki

Útbrotataugaveiki er smitsjúkdómur af völdum "Rickettsia prowazekii" bakteríunnar. Bakterían dreifist með lúsum sem lifa á mönnum. Einkenni eru hár hiti, höfuðverkur og útbrot. Fyrr á öldum kom sjúkdómurinn upp í skæðum faröldrum og leiddi milljónir til dauða, en í dag er sjúkdómurinn sjaldséður.

Útbrotataugaveiki telst til hóps sjúkdóma sem kallast flekkusótt.
Girona FC

Girona Futbol Club, S.A.D er knattspyrnufélag sem er starfrækt í Girona í Katalóníu-héraði á Spáni.
Patrick Modiano

Patrick Modiano (f. 30. júlí 1945) er franskur rithöfundur sem hlaut Nóbelsverðlaunin í bókmenntum árið 2014.

Ævi og störf.

Modiano fæddist í París, sonur belgískrar leikkonu og gyðings af ítölsku bergi brotnu. Þau slitu samvistum og ólst Modiano því að miklu leyti hjá flæmskumælandi afa sínum og ömmu. Námsferill hans var skrykkjóttur. Hann innritaðist í Sorbonne háskóla en lauk engri gráðu.

Fyrsta skáldsaga Modiano kom út þegar hann var 22 ára gamall. Hún gerðist á tímum hernáms nasista í Frakklandi og vísaði í atburði í fjölskyldusögu höfundarins, líkt og ýmis seinni verka hans.

Modiano hlaut bókmenntaverðlaun Nóbels árið 2014. Tvær skáldsagna hans hafa komið út í íslenskri þýðingu Sigurðar Pálssonar, "Dóra Bruder" (franska: "Dora Bruder") og "Svo þú villist ekki í hverfinu hérna" (franska: "Pour que tu ne te perdes pas dans le quartier").
Campanula fruticulosa

Campanula fruticulosa er tegund af klukkuætt (Campanulaceae), ættuð frá Tyrklandi.
Campanula ciliata

Campanula ciliata er tegund af klukkuætt (Campanulaceae), ættuð frá Kákasus.
Campanula buseri

Campanula buseri er tegund af klukkuætt (Campanulaceae), ættuð frá Krít.
Forsetakosningar í Bandaríkjunum 2012

Forsetakosningar í Bandaríkjunum 2012 fóru fram þriðjudaginn 6. nóvember 2012. Barack Obama sitjandi forseti og Joe Biden sitjandi varaforseti unnu sigur á Mitt Romney, fyrrum fylkisstjóra Massachusetts, og Paul Ryan, fulltrúadeildarþingmanni fyrir Wisconsin.
Campanula acutiloba

Campanula acutiloba er tegund af bláklukkuætt (Campanulaceae), ættuð frá Tyrklandi, Íran og Írak.
Sýslur í Wyoming

Sýslur í Wyoming eru 23 talsins.
Joshua Kimmich

(fæddur 8. febrúar Árið 1995) er þýskur knattspyrnumaður sem spilar fyrir FC Bayern München og þýska landsliðið.
Leitin (tölvuleikur)

Leitin er íslenskur tölvuleikur sem kom út fyrir Sinclair Spectrum árið 1989 og var hannaður og þróaður af Magnúsi Kristni Jónssyni og Matthíasi Guðmundssyni. Leikurinn er textaævintýri þar sem spilarinn fer í hlutverk blaðamanns sem er í leit að týndum fjársjóði.
Campanula romanica

Campanula romanica er tegund af klukkuætt (Campanulaceae), ættuð frá SA-Rúmeníu (Dobrogea).
Lucien Laurent

Lucien Laurent (f. 10. desember 1907 - 11. apríl 2005) var franskur knattspyrnumaður sem kunnastur er fyrir að skora fyrsta markið í sögu heimsmeistarakeppninnar í knattspyrnu.

Ævi og ferill.

Lucien Laurent fæddist í einu af úthverfum Parísar. Eldri bróðir hans, Jean Laurent, var einnig knattspyrnumaður og voru þeir báðir í franska landsliðinu á HM 1930.

Frá 1921-30 lék Laurent með hálf-atvinnumannaliðinu "CA Paris-Charenton" samhliða störfum sínum hjá Peugeot-verksmiðjunum. Þar sem hann taldist áhugamaður fékk hann einungis greitt vinnutap frá Franska knattspyrnusamnbandinu fyrir ferð sína á heimsmeistaramótið. Frá 1930 lék hann sem atvinnumaður fyrir fjölda félaga uns hann lagði skóna á hilluna árið 1946. Á árum seinni heimsstyrjaldarinnar þjónaði Laurent í hernum og var stríðsfangi Þjóðverja í þrjú ár frá 1940-43.

Laurent lék tíu landsleiki á árunum 1930 til 1934 og skoraði í þeim tvö mörk. Hann ritaði nafn sitt í knattspyrnusöguna þegar hann skoraði fyrsta markið í sögu HM í 4:1 sigri á Mexíkó. Fjórum árum síðar var Laurent aftur í landsliðshópnum á HM á Ítalíu en kom ekki við sögu vegna meiðsla. Hann var eini leikmaðurinn úr franska landsliðinu frá 1930 sem lifði það að sjá þjóð sína vinna HM 1998.
FC Daugava

FC Daugava er lettneskt knattspyrnufélag með aðsetur í borginni Daugava. Félagið var stofnað árið 1944 .

Saga.

Árið 2006 keypti rússneski auðmaðurinn Igor Malishkov félagið. Hann breytti nafni félagsins í FC Daugava. Hann fór einnig að taka til í innviðum félagsins og hóf að skypuleggja byggingu að nýjum leikvangi. Malishkov réð rússan Sergei Petrenko sem þjálfara liðsins, hann hafði náð gríðalega góðum árangri sem þjálfari FC Torpedo Moskva, hann sagði þó upp störfum af fjölsylduástæðum. í júní árið 2007 var Igor Gamula ráðinn til starfa, enn hann hóf þó ekki að stýra liðinu fyrr enn í ágúst árið 2008.

19.júlí árið 200 var Daugava Stadium formlega opnaður. það sama ár báru þeir sigur úr bítum í lettnesku bikarkeppninni í fyrsta sinn í sög félagsins. 88.febrúar árið 2009 lenti félagið í fjárhagserfiðleikum og var sameinað Dinaburg og sameinuðust liðin undir nafninu "Dinaburg". . uppúr því samstarfi slitnaði þó. Og Daugava var boðið af lettnseska knattspyrnusambandinu að spila í úrvalsdeild árið 2010.
Störun

Störun (einnig kallað störunaraðferð) er hálf-skopleg „aðferð“ sem stærðfræðingar vísa í þegar kemur að því að finna lausnir á vandamálum. Aðferðin gengur þannig fyrir sig að sá sem er að kljást við stærðfræðivandamál starir á það þar til að (hugmynd að) lausn birtist.

Þessi aðferð er ekki mjög áreiðanleg en getur verið mjög gagnleg í ákveðnum tilvikum, sérstaklega þegar manni dettur ekkert annað í hug en þá verður líka að gæta að sér að stara ekki of lengi á vandamálið.
Snúður (Múmínálfarnir)

Snúður eða Snúður Ferðalangur er persóna í bókunum um Múmínálfanna skrifaðar af Tove Jansson frá árinu 1945 til 1970. Snúður er frjálslyndur og vitur en kemur stundum á óvart, hann einkennir sig með því að klæðast grænni kápu og stórum grænum hatti í stíl.

Þegar Múmínfjölskyldan fer í dvala kýs hann frekar að ferðast til heitara landa og mæta svo aftur í Múmíndal þegar brest á vor.
Globodera pallida

Globodera pallida er tegund af þráðormum af ættinni Heteroderidae. Þeir sníkja á jurtum af náttskuggaætt.
Andrea Eyland

Andrea Eyland (f. 24. október 1980) er kvikmyndagerðarkona í Reykjavík.
Trichogramma evanescens

Trichogramma evanescens er sníkjuvespa af ættinni Trichogrammatidae. Tegundin sníkir á fjölda fiðrildategunda og er þess vegna notuð sem vörn gegn þeim.
Sýslur í Iowa

Sýslur í Iowa eru 99 talsins.
Sýslur í Ohio

Sýslur í Ohio eru 88 talsins.
Lars Stindl

(fæddur 26. ágúst Árið 1988) er þýskur knattspyrnumaður sem spilar fyrir Borussia Mönchengladbach og þýska landsliðið.
Qui-Gon Jinn

Qui Gon Jinn er sögupersóna úr Stjörnustríðsmyndunum. Obi Wan Kenobi var lærisveinn hans. Kennari Qui Gons var Dooku greifi.
Jóladagatal Sjónvarpsins

Jóladagatal Sjónvarpsins er árlegur viðburður í íslensku sjónvarpi þar sem taldir eru niður dagarnir til jóla í formi sjónvarpsþátta. RÚV sýndi fyrst jóladagatalið "Jólin Nálgast í Kærabæ" árið 1988. Árið 1989 var ekkert jóladagatal á dagskrá RÚV en allar götur síðan 1990 hefur jóladagatal verið árviss viðburður. RÚV hefur framleitt níu þessara dagatala að meðtöldu "Jólin nálgast í Kærabæ" en einnig sýnt jóladagatöl frá Þýskalandi, Danmörku, Noregi og Svíþjóð.
Rhyacia

Rhyacia er ættkvísl mölflugna af ygluætt.
1949

Árið 1949 (MCMXLIX í rómverskum tölum)

Á Íslandi.

Fædd

Dáin

Erlendis.

Fædd

Dáin
FK Staiceles Bebri

FK Staiceles Bebri er Lettneskt knattspyrnufélag með aðsetur í bænum Staicele. Félagið leikur í næst efstu deild Lettlands sem heitir "Latvijas Pirmā līga, 1. līga".
Arenas Club de Getxo

Arenas Club de Getxo er spænskt knattspyrnufélag sem stofnað var árið 1909 í bænum Getxo í Baskalandi. Það var eitt af stofnliðum La Liga og varð bikarmeistari árið 1919. Frá 1944 hefur félagið aldrei leikið ofar en í þriðja til fimmta þrepi spænska knattspyrnupíramídans.

Saga.

Félagið var stofnað árið 1909 sem "Arenas Football Club" sem síðar var breytt í "Arenas Club". Basknesk félög voru leiðandi í þróun fótboltans á Spáni á fyrsta tímabili hans, auk þess sem basknesk ítök voru sterk í félögum annars staðar á landinu.

Arenas Club varð baskneskur meistari árið 1917 og tók því þátt í úrslitakeppni Copa del Rey, þar sem liðið beið lægri hlut gegn Real Madrid í úrslitaleik. Tveimur árum síðar komst liðið aftur í úrslitakeppnina eftir sigur í héraðskeppni og í það skiptið fór það með sigur af hólmi, eftir 5:2 sigur á FC Barcelona í framlengingu. Árið eftir átti Arenas Club tvo leikmenn í fyrsta spænska landsliðinu sem keppti á Ólympíuleikunum í Antwerpen.

Árin 1925 og 1927 átti Arenas Club eftir að komast í bikarúrslitaleiki, en tapaði í bæði skiptin. Fyrst fyrir Barcelona en svo fyrir Real Unión. Fjórir leikmenn Arenas Club voru í spænska landsliðshópnum sem keppti á Ólympíuleikunum í Amsterdam árið 1928.

Arenas Club var stofnfélagi í La Liga árið 1928 og náði best þriðja sæti leiktíðina 1928/29. Eftir sjö ára keppni féll félagið niður um deild og hefur aldrei aftur komist í hóp þeirra bestu. Frá stríðslokum hefur liðið flakkað milli þriðju og fimmtu efstu deildar og látið lítið fyrir sér fara.

Veturinn 1975-76 þreytti Javier Clemente frumraun sína sem þjálfari hjá Arenas Club.
Júlían Jóhann Karl Jóhannsson

Júlían Jóhann Karl Jóhannsson (f. 25. janúar 1993) er íslenskur kraftlyftingamaður. Hann var kjörinn íþróttamaður ársins árið 2019.
FC Lausanne–Sport

FC Lausanne–Sport, oftast þekkt sem "LS" er svissneskt knattspyrnufélag frá Lausanne. Félagið var stofnað árið 1896.
Mulhacén

Mulhacén er hæsta fjall meginlands Spánar, 3479 metrar. Það er staðsett í Sierra Nevada í Andalúsíu.

Fjallið er nefnt eftir síðasta múslimsaleiðtoga Granada á 15. öld, Abu l-Hasan Ali, þekktur sem Muley Hacén á spænsku.
Tugþraut

Tugþraut er íþróttagrein samsett úr tíu greinum: Þremur hlaupum (100 m, 400 m, 1500 m), 110 m grindahlaupi, kúluvarpi, kringlukasti, spjótkasti, hástökki, langstökki og stangarstökki.

Ásamt ættingjum sínum sjöþraut og fimmtarþraut er um að ræða einu frjálsíþróttagreinina þar sem árangurinn er ekki einfaldur út af fyrir sig heldur reiknaður yfir í stig.

Í tugþraut er keppt á tveimur dögum í fastri röð.
Walsall

Walsall er borg í Vestur-Miðhéruðum á Englandi. Hún er 14 km norðvestur af Birmingham og eru íbúar tæpir 68.000 (2011) en um 200.000 fleiri á stórborgarsvæðinu. Walsall er þekkt fyrir leðurvörur. Knattspyrnuliðið Walsall F.C. er þekkt sem "the Saddlers" (hnakkarnir).
Údíne

Údíne er borg á norðaustur-Ítalíu, í héraðinu Friúlí, með um 100.000 íbúa (2019). Udinese Calcio er knattspyrnulið borgarinnar.
Listi yfir Humlutegundir

Þessi listi er unninn upp úr tékklista yfir humlur heimsins og er flokkað eftir nýjustu ættagreiningum "Bombus" (2007). Íslensk nöfn eru fengin frá Náttúrufræðistofnun Íslands, þó eru einhverjar nafnatillögur en þær eru ekki tengdar í síðu eða síðutillögu.
Öldungadeildarkosningar í Bandaríkjunum 2018

Öldungadeildarkosningar í Bandaríkjunum fóru fram þann 6. nóvember árið 2018.

Arizona.

Jeff Flake sitjandi þingmaður (R) fór á eftirlaun.

Minnesota (sérstakt).

Al Franken þingmaður (D) fór á eftirlaun. Tina Smith var kölluð til embættis.

Mississippi.

Thad Cochran þingmaður (R) fór á eftirlaun. Cindy Hyde-Smith var kölluð til embættis.

Tennessee.

Bob Corker sitjandi þingmaður (R) fór á efitrlaun.

Utah.

Orrin Hatch sitjandi þingmaður (R) fór á efitrlaun.
Jiangsu

Jiangsu (eða Kiangsu) "(kínverska: 江苏; rómönskun: Jiāngsū )" er strandhérað við Gulahaf í austurhluta Alþýðulýðveldisins Kína. Það er eitt af leiðandi héruðum landsins í fjármálum, menntun, tækni og ferðaþjónustu. Jiangsu er ekki stórt að flatarmáli (102.600 ferkílómetrar) en afar þéttbýlt. Íbúar eru um 84.7 milljónir, langflestir Han-Kínverjar. Höfuðborg héraðsins er Nanjing. Héraðið er almennt álitið eitt þróaðasta hérað Kína.

Landfræðileg afmörkun.

Jiangsu héraðið er á austurströnd Kína. Það afmarkast af Gula hafi í austri, borghéraðinu Shanghai í suðaustri, og af héruðunum Zhejiang í suðri, Anhui í vestri og Shandong í norðri. Héraðið er með yfir 1.000 km strandlengju meðfram Gulahafi og hið mikla Jangtse-fljót (eða Bláá) fer um suðurhluta þess.

Borgir.

Héraðshöfuðborgin er Nanjing, sem var suðurhöfuðborg Kína á tímum Mingveldisins (1368–1644) og höfuðborg stjórnar þjóðernissinna (1928–49). Borgin hefur einnig verið efnahagsleg og menningarleg miðstöð Suður- og Suðaustur-Kína frá fornu fari.

Í Nanjing borg bjuggu árið 2020 um 9.3 milljónir manna. Aðrar stórborgir héraðsins eru Suzhou borg (12.7 milljónir íbúa), Xuzhou (9.1 milljónir), Nantong (7.7 milljónir), Yancheng (6.7 milljónir), Wuxi (7.5 milljónir), Changzhou (5.3 milljónir), Lianyungang (4.6 milljónir), Huai'an (4.6 milljónir), Yangzhou (4.6 milljónir), Taizhou (4.5 milljónir), og Suqian (5.0 milljónir).

Í kínverska manntalinu árið 2020 var íbúafjöldi Jiangsu héraðs um 84.7 miljónir.

Efnahagur.

Allt frá Sui ættarveldinu (581–618) og Tangveldinu (618 – 907) hefur Jiangsu verið þjóðhagsleg og viðskiptamiðstöð, meðal annars vegna byggingar hins mikla skipaskurðar sem hófst á 5. öld f.Kr. og liggur um nokkur héruð Kína. Gríðaröflugar borgir eins og Nanjing, Suzhou, Wuxi, Changzhou og Sjanghæ (sem var aðskilin frá Jiangsu héraði árið 1927) eru allar helstu kínversku efnahagsmiðstöðvarnar.

Jiangsu varð að sérstöku héraði árið 1667 á tímum Kangxi keisara. Nafnið er dregið af forskeytunum Jiangning og Suzhou, nöfnum tveggja mikilvægustu svæða innan héraðsins á þeim tíma. Landsvæði héraðsins spannar 102.600 ferkílómetrar.

Frá upphafi efnahagsumbóta árið 1990 hefur Jiangsu orðið þungamiðja kínverskrar efnahagsþróunar. Það er almennt álitið eitt þróaðasta hérað Kína mælt með þróun mannauðsvísitölu Sameinuðu Þjóðanna. Héraðið er heimili margra helstu útflytjenda heims á rafeindabúnaði, efnisvöru og vefnaðar. Það hefur einnig verið stærsti viðtakandi Kína í beinni erlendri fjárfestingu frá árinu 2006.
Lillie Bridge Grounds

Lillie Bridge eða Lillie Bridge Grounds var fjölnota íþróttaleikvangur í Lundúnum sem reistur var árið 1866. Það var vettvangur fyrir hvers kyns mannamót, svo sem markaði loftbelgjaflug og íþróttakappleiki, s.s. krikketleiki, hnefaleikakeppnir og frjálsíþróttamót. "London Athletic Club", elsta starfandi frjálsíþróttafélag í heimi, keppti á vellinum frá 1869-76, þegar það flutti starfsemi sína á Stamford Bridge. Keppni á vellinum lauk árið 1888 í kjölfar óeirða áhorfenda sem undu því illa þegar hætt var við frjálsíþróttakeppni sem þúsundir manna höfðu greitt aðgangseyri að og veðjað á úrslit.

Lillie Bridge kom við sögu ensku bikarkeppninnar í knattspyrnu árið 1873 þegar annar úrslitaleikurinn í sögu keppninnar fór þar fram. Áhugamannaliðið Wanderers hafði unnið keppnina árið áður og bauðst liðinu að verja titilinn á heimavelli. Þar sem Wanderers höfðu ekki á eigin velli að skipa kusu þeir að keppa á Lillie Bridge. Þetta var í eina skiptið sem ríkjandi meisturum bauðst að verja bikarinn í úrslitaleik.

Fyrstu hnefaleikakeppnirnar með nútímareglum fóru fram á Lillie Bridge undir lok sjöunda áratugs nítjándu aldar.
Huangshan-fjallgarðurinn

Huangshan-fjallgarðurinn („Gulufjöll“) (kínverska: 黄山) eru í suðurhluta Anhui-héraðs í Alþýðulýðveldinu Kína. Fjallgarðurinn nær yfir 154 ferkílómetra svæði og eru 72 tindar hans sumir meira en 1.000 metra háair. Í skýjuðu veðri eru tindarnir umluktir leyndardómsfullri skýjaþoku en þegar sólin skín birtist fjallgarðurinn í allri sinni dýrð. Árið 1990 voru Gulafjöll sett á Heimsminjaskrá UNESCO

Fjöllin mynduðust á miðlífsöld fyrir um 100 milljónum ára þegar fornt haf hvarf vegna hækkunar lands. Síðar, á Kvartertímabilinu, mótaðist landslagið af áhrifum jökla.

Fjallgarðurinn í Huangshan hefur marga tinda. Þrír þekktustu tindarnir heita Lianhua Feng („Lotus Tindur“) sem er 1.864 metrar hár, Guang Ming Ding („Bjarti tindur“) 1.860 metrar, og og Tiandu Feng („Tindur Himinskauts“) sem er 1.829 metrar.

Huangshan-fjallgarðurinn varð fyrirmynd hinum "fljótandi Hallelújafjöllum" í kvikmyndinni Avatar sem gerð var árið 2009. Í vísindaskáldskapnum voru Hallelújafjöll í Pandoru, lífvænlegs tungls gasplánetu í Alpha Century stjörnukerfinu.
Claudio Ranieri

Claudio Ranieri (fæddur 20. október árið 1951) er ítalskur knattspyrnustjóri og fyrrverandi leikmaður. Hann stýrði síðast Watford FC.

Hann spilaði fyrir nokkur ítölsk félög frá 1973 til ársins 1986​. Síðan árið 1987 hefur hann stýrt hinum ýmsu liðum, m.a. Valencia CF (1997–99, 2004–05), Atlético Madrid (1999-2000), Chelsea (2000-2004), Juventus (2007-2009), A.S. Roma (2009-2011), Leicester (2015-2017) og Fulham (2018-2019). Hann var síðast knattspyrnustjóri hjá ítalska liðinu U.C. Sampdoria.
Jesse Lingard

Jesse Lingard (fæddur 15. desember 1992) er enskur knattspyrnumaður sem spilar með

Nottingham Forest á og enska landsliðinu.

Lingard ólst upp hjá Manchester United. Hann fór síðar á láni til West Ham og skoraði 2 mörk í fyrsta leik sínum með West Ham.
Ancona

Ancona er borg á mið-Ítalíu, í héraðinu Marche með um 102.000 íbúa (2015). Hún ein helsta hafnarborgin við Adríahaf og er um 280 kílómetra norðaustur af Róm. Ancona kemur af gríska orðinu Ἀγκών (Ankṓn) en borgin á grískar rætur frá 4. öld fyrir Krist.
Caprera

Caprera er lítil eyja norð-austur af Sardiníu. Líkast til dregur hún nafn sitt frá viltum geitum sem bjuggu á henni.

Unnt er að komast fótgangandi yfir á næstu eyju La Maddalena, með brú sem byggð var 1891.

Flatarmál eyjarinnar er 15,7 km². Hæsti punktur er Monte Teialone, 212 m.

Í dag er eyjan friðuð sem hluti af Arcipelago di La Maddalena-þjóðgarðinum, og margir ferðamenn sækja hana vegna fagurrar náttúru og góðra stranda.
Sýslur í Suður-Dakóta

Sýslur í Suður-Dakóta eru 66 talsins.
Marta Lovísa Noregsprinsessa

Marta Lovísa Noregsprinsessa (f. 22. september 1971) er norsk prinsessa og eina dóttir koungshjónanna Haraldar 5. Noregskonungs og Sonju Noregsdrottningar.

Marta Lovísa var gift rithöfundinum Ara Behn frá 2002-2017 og eignaðist með honum þrjár dætur. Ari fyrirfór sér í desember árið 2019.

Marta Lovísa er fjórða í erfðaröð norsku krúnunnar, á eftir bróður sínum Hákoni krónprins og börnum hans tveimur. Árið 2002 afsalaði Marta Lovísa sér lífeyri frá konungshöllinni og einnig titlinum „kon­ung­leg há­tign“ og kvaðst þá vilja frelsi til að sinna áhuga­mál­um sín­um. Marta Lovísa sem er menntaður sjúkraþjálfari, rak „engla­skóla“ um tíma (sem kenndi fólki skyggnigáfu og hvernig maður kæmist í samband við engla) og var einnig meðhöfundur tveggja sjálfshjálparbóka sem áttu að aðstoða lesendur við að komast í samband við engla.
Yinchuan Hedong alþjóðaflugvöllurinn

Alþjóðaflugvöllur Yinchuan Hedong (IATA: INC, ICAO: ZLIC) "(kínverska: "银川河东国际机场"; rómönskun: Yínchuān Hédōng Guójì Jīchǎng)" er flughöfn Yinchuan höfuðborgar Ningxia sjálfstjórnarhéraðs í Alþýðulýðveldinu Kína.

Flugvöllurinn er staðsettur um 25 kílómetra suðaustur af miðborg Yinchuan í bænum Linghe í Lingwu borg. Hann hefur þrjár farþegamiðstöðvar. Þetta er fremur lítill flugvöllur miðað við marga alþjóðaflugvelli Kína, en engu að síður er hann meginflughöfn sjálfstjórnarhéraðsins Ningxia. Nafn flugvallarins „Hedong“ þýðir bókstaflega „Austur af ánni“ og kemur frá staðsetningu hans austan við Gulafljót.

Flugvöllurinn sem tók til starfa árið 1997, hefur vaxið mjög hratt. Árið 2019 afgreiddi flugvöllurinn um 10.6 milljón farþega. og um 60.000 tonn af farmi.

Snarlest og strætisvagnar tengja flughöfnina við miðborg Yinchuan.

Flugfélögin "Air China", "China Eastern Airlines", "China Southern Airlines", og "Sichuan Airlines", eru umsvifamest á flugvellinum. Alls starfa þar 30 flugfélög.

Flugvöllurinn býður meira en 70 flugleiðir til innlendra og erlendra borga. Flestir áfangastaðir eru innan Kína, en einnig eru alþjóðaflug frá Yinchuan til Dúbaí, Singapúr, Osaka, Nha Trang, Kuala Lumpur, og fleiri staða.

Tölfræði.

Heimildir.